Stasys Ivanauskas

Stasys Ivanauskas (1917 m. lapkričio 2 d. Daugėlaičiuose, Radviliškio valsčius – 2006 m. sausio 1 d. Vilniuje) – Lietuvos fotografas.

 Biografija 
Nuo 1924 m. gyveno Šiauliuose, kur 1930 m. baigė pradinę mokyklą. 1934 m. pakviestas dirbti ir mokytis G. Zilbermano fotolaboratorijoje įsigijo pirmąjį fotoaparatą „Super baldina“. Iš fotografo M. Fligelio išmoko fotografijos meno. Būtinąją karinę tarnybą atliko 8-ajame pėstininkų Lietuvos kunigaikščio Vaidoto pulke. Nuo 1940 m. Šiaulių Aušros muziejaus fotografas, dalyvavo muziejaus ir respublikinėse ekspedicijose, fotografavo eksponatus, bendradarbiavo muziejaus leidžiamame žurnale „Gimtasai kraštas“. Važinėdamas po Šiaulių apskritį, nufotografavo šimtus etnografinių ir istorinių objektų. Aušros muziejaus fototekoje saugoma apie 9000 negatyvų. Buvo aktyvus Lietuvos skautų sąjungos narys, dalyvavo tautinėse skautų stovyklose.

1945-1955 m. Šiaulių dramos teatro fotografas. Per 10 metų užfiksavo apie penkiasdešimt spektaklių pastatymų. 1950-1955 m. dar ir miesto laikraščio „Raudonoji vėliava“ fotokorespondentas.

Fotografijų paroda iš Aušros muziejaus rinkinių „Šiaulių krašto gyvenimo akimirkos“ veikė Šiaulių fotografijos muziejuje 2000 m. Stasys Ivanauskas. Šiaulių Povilo Višinskio viešoji biblioteka Seimo galerijoje 2001 m. surengta paroda „Skautas, karys, pilietis“.Stasio Ivanausko fotografijų paroda „Skautas, karys, pilietis“

 Šaltiniai 

Kategorija:Lietuvos fotografai